آوروپا پارلامنتی‌نین صدری مارتین شولتز و تورکیه بؤیوک میللت مجلیسی دئموکراسی و هم رای‌لیک زیروه‌سینده ایشتیراک ائدن اولوسلار آراسی پارلامنت مجمع‌نین صدرلری مجلیسین 15 ژوئیه‌ده فتح الله چی ترور تشکیلاتی پارالل دوولت یاپیلانماسینین چئوریلیشینه جهد زامانی بومبا‌لانان حیسه‌سینی گزدیلر.
تورکیه بؤیوک میللت مجلیسی‌نین صدری ایسماعیل کاهرامانین موشایت ائتدیگی هئیت مجلیسین بومبا‌لانان حیسه‌لرینده تدقیقات آپاردی.
شولتز مجلیس صدری کاهرامانین 15 ژوئیه گئجه‌سی باش وئرنلر حاقیندا معلومات وئرمه‌سین‌دن سونرا دئدی کی، قادین، کیشی و گنج‌لر حقوق دؤولتی، دئموکراسی اوچون جان‌لارینی اورتایا قویدولار. چوخ سایدا اینسان حیاتینی ایتیردی، اونلارا دئموکراسی آدین‌دان بورجلویوق. بورانی زیارت ائتمه‌دن اول حادثه‌نین بو قدر فاجعه‌لی اولدوغونو گؤرمه‌میشدیم و بونو حیس ائتمه‌میشدیم.
عراق پارلامنتی‌نین صدری سلیم الجبوری ده چئوریلیش جهدینده شهید اولان‌لاری خاطیرلادا‌راق، اونلار اوچون دعا ائدیلمه‌سینی ایسته‌دی. نماینده هئیتی شهیدلر اوچون دعا ائتدی.
داها سونرا مجلیس صدری کاهرامانین دعوتی ایله تورکیه بؤیوک میللت مجلیسی‌نین عمومی ایجلاسیندا ایشتیراک ائدن شولتز و مجمع صدرلری قیسا چیخیش‌لارلا مراجعت ائتدیلر.
شوتلزون تورکیه بویوک میللت مجلیسیندن آیریلماسین‌دان سونرا مجلیس صدری کاهرامان زیروه‌ده ایشتیراک ائدن اولوسلار آراسی پارلامنت مجمع صدرلری‌نین شرفینه شام یئمه‌یی وئردی.
